b'\n_START_ARTICLE_\nTaupomoji s\xc4\x85skaita\n_START_PARAGRAPH_\nTaupomoji s\xc4\x85skaita\xc2\xa0\xe2\x80\x93 patogi investavimo priemon\xc4\x97 skirta taupymui. U\xc5\xbe kliento \xc4\xafne\xc5\xa1t\xc4\x85 pinig\xc5\xb3 sum\xc4\x85 bankas moka pal\xc5\xabkanas. Svarbu atsi\xc5\xbevelgti \xc4\xaf pal\xc5\xabkan\xc5\xb3 dyd\xc4\xaf\xc2\xa0\xe2\x80\x93 taupymas tokiu b\xc5\xabdu apsimoka, jei gaunamos metin\xc4\x97 pal\xc5\xabkan\xc5\xb3 norma procentais yra didesn\xc4\x97s nei tuo metu \xc5\xa1alyje esanti infliacija. Paprastai bankuose i\xc5\xa1skiriamos taupomosios ir einamosios s\xc4\x85skaitos.\n_START_SECTION_\nTaupomoji s\xc4\x85skaitos ir ind\xc4\x97lio palyginimas\n_START_PARAGRAPH_\nTaupomoji s\xc4\x85skaita skiriasi nuo \xc4\xafprastinio terminuoto ind\xc4\x97lio, nes banko ar kredito unijos klientai gali patys nuspr\xc4\x99sti, kiek pinig\xc5\xb3 ir kok\xc4\xaf laiko tarp\xc4\x85 taupyti, kada papildyti s\xc4\x85skait\xc4\x85 ar pasinaudoti savo santaupomis. Taupom\xc4\x85j\xc4\x85 s\xc4\x85skait\xc4\x85, skirtingai nei ind\xc4\x97l\xc4\xaf, galima papildyti kada tik klientas pageidauja. Pal\xc5\xabkanos tuomet kit\xc4\x85 sutart\xc4\x85 period\xc4\x85 (m\xc4\x97nes\xc4\xaf, savait\xc4\x99) skai\xc4\x8diuojamas nuo naujosios sumos. U\xc5\xbedarant taupom\xc4\x85j\xc4\x85 s\xc4\x85skait\xc4\x85, klientui sumokamos visos iki u\xc5\xbedarymo dienos sukauptos pal\xc5\xabkanos kartu su \xc4\xafne\xc5\xa1ta \xc4\xaf s\xc4\x85skait\xc4\x85 suma. Visgi, taupomosios s\xc4\x85skaitos pal\xc5\xabkan\xc5\xb3 dydis niekada neprilygs terminuoto ind\xc4\x97lio pal\xc5\xabkan\xc5\xb3 dyd\xc5\xbeiui, nes bankai pastarosiomis l\xc4\x97\xc5\xa1omis (terminuotais ind\xc4\x97liais) gali disponuoti daug papras\xc4\x8diau ir pla\xc4\x8diau, nebijodami, kad apyvartin\xc4\x97s l\xc4\x97\xc5\xa1os bus atsiimtos ind\xc4\x97lininko.\n_START_SECTION_\nTaupomosios s\xc4\x85skaitos su kortele\n_START_PARAGRAPH_\nKai kurie Lietuvos bankai si\xc5\xablo ir nauj\xc4\x85 paslaug\xc4\x85\xc2\xa0\xe2\x80\x93 taupom\xc4\x85j\xc4\x85 s\xc4\x85skait\xc4\x85 su mok\xc4\x97jimo kortele. Naudotis sukauptomis l\xc4\x97\xc5\xa1omis banko klientai gali bet kuriuo metu\xc2\xa0\xe2\x80\x93 taupymo s\xc4\x85skaitos kortele mok\xc4\x97dami u\xc5\xbe pirkinius parduotuv\xc4\x97se, atlikdami operacijas internetu, naudodamiesi bank\xc5\xb3 bankomatais. Skirtingai nei u\xc5\xbe paprastose kortel\xc4\x97se esan\xc4\x8dius pinigus, u\xc5\xbe taupomosios s\xc4\x85skaitos kortel\xc4\x97s pinig\xc5\xb3 kiek\xc4\xaf mokamos pal\xc5\xabkanos.'